Rozsudok Všeobecného súdu (piata komora) z 13. marca 2018 –

Alouminion/Komisia

(vec T‑542/11 RENV)

„Štátna pomoc – Elektrická energia – Rozhodnutie, ktorým sa pomoc vyhlasuje za protiprávnu a nezlučiteľnú s vnútorným trhom a nariaďuje sa jej vymáhanie – Zvýhodnená sadzba za elektrickú energiu poskytnutá na základe zmluvy s etablovaným dodávateľom – Výpoveď zmluvy zo strany etablovaného dodávateľa – Právne pozastavenie účinkov výpovede zmluvy v konaní o nariadení predbežného opatrenia – Zrušenie rozhodnutia Komisie Všeobecným súdom – Zrušenie rozsudku Všeobecného súdu Súdnym dvorom – Vrátenie veci Všeobecnému súdu – Rozsah žaloby po vrátení – Kvalifikovanie uznesenia o nariadení predbežného opatrenia ako novej pomoci – Právomoc Komisie – Účinná súdna ochrana – Kvalifikovanie zvýhodnenej sadzby ako štátnej pomoci – Výhoda – Legitímna dôvera – Právo príjemcu na obranu – Povinnosť vymáhania – Povinnosť odôvodnenia“

1. Pomoc poskytovaná štátmi – Existujúca pomoc a nová pomoc – Preskúmanie Komisiou – Výlučná právomoc – Právomoc vnútroštátnych súdov – Hranice [články 107 a 108 ZFEÚ; nariadenie Rady č. 659/1999, článok 1 písm. b) i)] (pozri body 51 – 61)

2. Právo Únie – Zásady – Právo na účinnú súdnu ochranu – Zakotvenie v Európskom dohovore o ľudských právach – Odkaz na Chartu základných práv Európskej únie (Charta základných práv, článok 47) (pozri bod 67)

3. Akty inštitúcií – Odôvodnenie – Povinnosť – Rozsah (článok 296 druhý odsek ZFEÚ) (pozri bod 80)

4. Pomoc poskytovaná štátmi – Pojem – Právna povaha – Výklad na základe objektívnych kritérií – Komplexné ekonomické posúdenie – Súdne preskúmanie – Rozsah (článok 107 ods. 1 ZFEÚ) (pozri bod 112)

5. Pomoc poskytovaná štátmi – Pojem – Kritériá posúdenia – Kumulatívne podmienky (článok 107 ods. 1 ZFEÚ) (pozri body 113 – 115)

6. Pomoc poskytovaná štátmi – Pojem – Pomoc poskytnutá cez subjekt kontrolovaný štátom – Zvýhodnená sadzba za elektrickú energiu v prospech určitej kategórie podnikov – Zahrnutie (článok 107 ods. 1 ZFEÚ) (pozri body 116, 124, 137)

7. Pomoc poskytovaná štátmi – Preskúmanie Komisiou – Neexistencia pripomienok dotknutých osôb – Neexistencia vplyvu na platnosť rozhodnutia Komisie – Povinnosť preskúmať ex offo skutočnosti, na ktoré sa výslovne neodvolávalo – Neexistencia (článok 108 ods. 2 ZFEÚ) (pozri body 125 – 128)

8. Pomoc poskytovaná štátmi – Pojem – Posúdenie s ohľadom na článok 107 ods. 1 ZFEÚ – Zohľadnenie predchádzajúcej praxe – Vylúčenie (článok 107 ods. 1 ZFEÚ) (pozri bod 135)

9. Pomoc poskytovaná štátmi – Ovplyvnenie obchodu medzi členskými štátmi – Narušenie hospodárskej súťaže – Kritériá posúdenia (článok 107 ods. 1 ZFEÚ) (pozri body 155 – 158)

10. Pomoc poskytovaná štátmi – Zlučiteľnosť pomoci s vnútorným trhom – Prípadná legitímna dôvera dotknutých osôb – Ochrana – Podmienky a obmedzenia (článok 108 ZFEÚ) (pozri bod 172)

11. Pomoc poskytovaná štátmi – Preskúmanie Komisiou – Správne konanie – Povinnosť Komisie vyzvať dotknuté osoby na predloženie ich pripomienok – Právo príjemcu pomoci zúčastniť sa na konaní v primeranom rozsahu – Hranice (článok 108 ods. 2 ZFEÚ; nariadenie Rady č. 659/1999, článok 6 ods. 1 a článok 20 ods. 1) (pozri body 187, 189 – 196)

12. Pomoc poskytovaná štátmi – Rozhodnutie Komisie konštatujúce nezlučiteľnosť pomoci s vnútorným trhom – Povinnosť odôvodnenia – Nevyhnutné údaje (článok 107 ods. 1 ZFEÚ a článok 296 druhý odsek ZFEÚ) (pozri body 214, 216, 217)

Predmet

Návrh podaný na základe článku 263 ZFEÚ na zrušenie rozhodnutia Komisie 2012/339/EÚ z 13. júla 2011 o štátnej pomoci č. SA.26117 – C 2/2010 (ex NN 62/09) poskytnutej Gréckom podniku Aluminium of Greece SA (Ú. v. EÚ L 166, 2012, s. 83)

Výrok rozsudku

1. Žaloba sa zamieta.